Meelis Kompus

Meelis Kompus (født 1980) er en estisk medie- og kommunikasjonsmann.

Han studerte radioproduksjon ved Tallinns pedagogiske universitet og begynte i 2002 i Eesti Raadio. I 2012 tok han mastergrad i kulturledelse ved Universitetet i Tartu.

Kompus har vært redaktør og programleder i både radio og TV, både innen aktualitet og underholdning, sist på kveldsnyhetene på Eesti Televisioon.

I 2013 forlot han journalistikken og ble kommunikasjonssjef i det estiske veivesenet. I 2014 ble han sjef for kommunikasjon og internasjonalt samarbeid i Estlands kulturministerium. Han har også hatt styrelederverv innen kultursektoren.

 Referanser 

Kategori:Estiske journalister
Kategori:Radioprogramledere
Kategori:TV-programledere
Kategori:Personer fra Tallinn